**Nacionalni park Virunga** je nacionalni park u istočnom dijelu DR Kongo, smješten između planina Virunga i Rwenzori (Nord-Kivu pokrajina). On graniči s Nacionalnim parkom vulkana u Ruandi i Nacionalnog parka Rwenzori u Ugandi. Nacionalni park Virunga se proteže zapadnim obalama jezera Edward koje je poznato po nilskim konjima, dok ostatak područja prekrivaju močvare, travnate savane i prostrane ravnice, te dva aktivna vulkana, Nyiragongo i Nyamuragira.

Od 700 planinskih gorila, 200 obitava u parku Virunga, a kako se ne razmnožavaju u zatočeništvu njihov opstanak je ugrožen ratnim sukobima u ovom području
Nacionalni park Virunga osnovan je 1925. godine kao prvi afrički nacionalni park. On ima površinu od 7,800 km², a 1979. godine upisan je na UNESCO-v popis mjesta svjetske baštine u Africi kao jedno od posljednjih utočišta planinskih gorila. U parku obitavaju i druge ugrožene životinje kao što su: Šumski slon, Čimpanze, Okapi, Žirafa, Bivol i mnoge endemske vrste ptica.

No, zbog nezakonite sječe šume i krivolova usljed priliva izbjeglica tijekom građanskog rata u Ruandi, park je upisan na popis ugroženih mjesta svjetske baštine 1994. godine. d 1994. godine, oko 120 lovočuvara je ubijeno dok su pokušali obraniti park od lovokradica.

U kolovozu 2008. godine novi upravitelj i ravnatelj parka, Emmanuel de Merode, je s ciljem obnove parka organizirao 680 dobro naoružanih lovočuvara. No, 26. rujna 2008. godine, park je okupirala pobunjenička vojska kongoanske Tutsi vojske (nacionalni kongres obrane, CNDP) u akciji koju je general Laurent Nkunda' poveo protiv FDLR-a (Demokratska narodnooslobodilačka vojska Ruande). Uslijedio je Nord-Kivu rat Ruande i CNDP-a protiv udruženih afričkih zemalja (DR Kongo, Zimbabve, Angola) potpomognuti snagama MONUC-a (Misija Ujedinjenih Naroda u Kongu). Dana 25. studenog 2008. god. lovočuvarima je dozvoljen pristup lokacijama na kojima obitavaju planinske gorile kako bi im pomogli opstati. Dana 23. svibnja 2009. potpisano je primirje između DR Konga i Ruande, te su ove dvije države poduzele zajedničke vojne akcije protiv obje pobunjeničke vojske na području parka Virunga.

Izvori
------

1. ↑  Rare gorillas threatened by rebels CNN, 18. studenog 2008. () Posjećeno 31. ožujka 2011.
2. ↑  UNESCO Virunga nacionalni park () Posjećeno 30. ožujka 2011.
3. ↑  Rangers regain contact with war-threatened gorillas, CNN 25. studenog 2008. () Posjećeno 31. ožujka 2011.

Vanjske poveznice
-----------------

* CENADEP (Centre National d’Appui au Développement et à la Participation populaire) Arhivirano 2005-08-30 na Wayback Machine-u Udruga za zaštitu okoliša DR Kongo () Posjećeno 30. ožujka 2011.
* Official Službena stranica nacionalnog parka Virunga Arhivirano 2008-10-03 na Wayback Machine-u () Posjećeno 30. ožujka 2011.
* National Geographic Channel Arhivirano 2008-08-17 na Wayback Machine-u () Posjećeno 30. ožujka 2011.

### Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Nacionalni park Virunga** |

| * p
* r
* u
Svjetska baština u DR Kongu |
| --- |
|  | 
Nacionalni park Garamba  • Nacionalni park Kahuzi-Biéga  • Rezervat prirode Okapi  • Nacionalni park Salonga  • Nacionalni park Virunga
 | Zastava DR Konga |
| 
Svih pet lokaliteta u DR Kongu su na popisu ugroženih mjesta svjetske baštine
 |

Koordinate: 00°55′5″S 29°10′00″E﻿ / ﻿0.91806°S 29.16667°E﻿ / -0.91806; 29.16667